gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4886, del 18-11-2004 (2004/11172)

Informació pública del procediment de reintegrament per dèficit comptable número B-67/2004, Ajuntament de Navajas, relatiu al contracte de subministrament per a l'adquisició del generador Leroy Somer FW . 100/110.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4886

Data del DOGV
:   18-11-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/11002


Organisme emissor
:   Tribunal de Cuentas

Tipus de document
:   Anunci

Informació pública del procediment de reintegrament per dèficit comptable número B-67/2004, Ajuntament de Navajas, relatiu al contracte de subministrament per a l'adquisició del generador Leroy Somer FW - 100/110. [2004/A11356]
  
Secció d'Enjudiciament
  
Departament Segon
  
Mitjançant el present edicte es fa públic, en compliment del que ha acordat el conseller de Comptes mitjançant la provisió de data 18 d'octubre de 2004, dictada en el procediment de reintegrament per dèficit comptable número B-67/2004, corporacions locals (Ajuntament de Navajas) Castelló, que en este Tribunal se segueix el procediment de reintegrament per dèficit comptable com a conseqüència de les presumptes irregularitats detectades en el contracte de subministrament per a l'adquisició del generador Leroy Somer FW-100/110, en l'exercici 2000, atés que ha pagat un preu superior a l'adjudicat en l'esmentat contracte, cosa que ha produït un dèficit comptable per un import de 1.548,89 euros (mil cinc-cents quaranta-huit euros i huitanta-nou cèntims).
  
Cosa que es fa pública a fi que les persones legalment habilitades per al manteniment o oposició a la pretensió de responsabilitat comptable puguen comparéixer en les actuacions, en la forma escaient, dins del termini dels nou dies següents a la publicació del present edicte.
Diari Oficial de la Generalitat Valenciana


Sumari del DOGV 4749, del 10-05-2004 (2004/4568)

Informació pública de la suspensió cautelar de l'atorgament de llicències per a la construcció en l'última planta d'una superfície construïda amb ús de traster o semblant.
---------------------------------------------------------------------------------------------------------------------------------------------------------------------------

### Dades del document

Número de DOGV
:   4749

Data del DOGV
:   10-05-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/4568


Organisme emissor
:   Ajuntament de Moncofa

Tipus de document
:   Anunci

Informació pública de la suspensió cautelar de l'atorgament de llicències per a la construcció en l'última planta d'una superfície construïda amb ús de traster o semblant. [2004/F4568]
  
El Ple municipal de l'Ajuntament de Moncofa, en la sessió celebrada el 25 de març de 2004, ha aprovat per unanimitat el següent acord:
  
L'Ajuntament de Moncofa acorda de forma cautelar la suspensió de l'atorgament de llicències per a la construcció en l'última planta d'una superfície construïda amb ús de traster o semblant, fonamentat en el següent informe dels serveis tècnics municipals.
  
Suspensió d'atorgament de llicències per a la construcció en l'última planta d'una superfície construïda amb ús de traster o semblant.
  
Antecedents
  
A fi de procedir a la modificació de les ordenances generals de les normes subsidiàries municipals de planejament, eliminant l'autorització per damunt de l'última planta d'una superfície construïda amb ús de traster o semblant, es planteja la suspensió de l'atorgament de llicències d'edificació mencionada com a mesura cautelar prèvia a la seua aprovació.
  
Justificació
  
A la vista del recent acord pres pel Ple de l'ajuntament, en sessió de data 26 de febrer de 2004, pel qual es fixava la interpretació de les ordenances generals de les normes subsidiàries en matèria d'àtics, cal plantejar-se que l'ús de traster quede anul·lat en compatibilitat amb la planta d'àtic. Perquè si l'ús pretés sobre l'última planta és àtic, que siga aquest el que es realitze i es compute a efectes d'edificabilitat.
  
Així mateix, ja que l'acord d'àtics no permet cap edificació sobre estos, excepte ximeneres de ventilació o evacuació de fums, no té sentit mantindre aquestes construccions en la part alta de l'edifici que es construïsca.
  
Suport legal
  
D'acord amb l'article 57.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i l'article 101 al 103 del Text Refós aprovat pel Reial Decret Legislatiu 1/1992, de 26 de juny, els òrgans competents per a l'aprovació inicial i provisional de les normes subsidiàries de planejament municipal podran acordar la suspensió de l'atorgament de llicències d'edificació, per a àrees o usos determinats, a fi d'estudiar la seua formació o reforma.
  
Tot el qual es fa públic per a general coneixement.
Diari Oficial de la Generalitat Valenciana


Sumari del DOGV 4777, del 17-06-2004 (2004/5870)

Informació pública del projecte de construcció, estudi d'impacte ambiental i pla especial complementari del projecte d'obra pública denominat «ampliació i millora de la carretera Torre d'En Besora a Sant Pau CV-166».
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4777

Data del DOGV
:   17-06-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/5870


Organisme emissor
:   Diputacio Provincial de Castelló

Tipus de document
:   Anunci

Informació pública del projecte de construcció, estudi d'impacte ambiental i pla especial complementari del projecte d'obra pública denominat «ampliació i millora de la carretera Torre d'En Besora a Sant Pau CV-166». [2004/S5870]
  
El vicepresident primer de la Diputació Provincial de Castelló fa saber:
  
El ple de la Diputació Provincial de Castelló, en sessió ordinària celebrada el dia 27 d'abril de 2004, ha acordat sotmetre a informació pública per termini de 20 dies hàbils comptadors a partir de la inserció d'este edicte en el Diari Oficial de la Generalitat Valenciana, el projecte de construcció, estudi d'impacte ambiental i pla especial complementari del projecte d'obra pública denominat «ampliació i millora de la carretera Torre d'En Besora a Sant Pau CV-166».
  
Durant este període l'expedient estarà exposat al públic en el servici de carreteres d'esta Diputació, així com als Ajuntaments de Torre d'En Besora, Albocàsser, Culla y Villar de Canes, per a consulta i presentació de les reclamacions i al·legacions que es consideren oportunes, tot això d'acord amb els articles 38 i 43 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, els articles 20 i següents de la Llei 6/1991, de 27 de març, de la Generalitat Valenciana, de Carreteres, l'article 20 del Decret del Consell 162/1990, pel qual s'aprova el Reglament d'Impacte Ambiental i els articles 86 i 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Diari Oficial de la Generalitat Valenciana


Sumari del DOGV 4688, del 10-02-2004 (2004/851)

Actuacions de juí verbal de desnonament número 48/2003. Cèdula de notificació.
------------------------------------------------------------------------------

### Dades del document

Número de DOGV
:   4688

Data del DOGV
:   10-02-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/851


Organisme emissor
:   Jutjat de Primera Instància Número 23 de València

Tipus de document
:   Anunci

Actuacions de juí verbal de desnonament número 48/2003. Cèdula de notificació. [2004/Q851]
  
Alberto Martínez De Santos, secretari del Jutjat de Primera Instància número 23 de València, fa saber:
  
En virtut del que ha acordat el jutge de Primera Instància, de conformitat amb la provisió dictada amb esta data en actuacions de juí verbal de desnonament número 48/2003, que se seguixen a instància de Cigevalsa contra José Rafael Maestro Cordón, ignorant el domicili actual dels demandats, s'ha dictat la següent resolució que, literalment, diu així:
  
«Interlocutòria
  
València, 30 d'octubre de 2003
  
Desamparados Almenar Belenguer, magistrada jutgessa del Jutjat de Primera Instància número 23 de València, ha vist les actuacions de desnonament 48/2003, que se seguixen entre les parts esmentades més amunt.
  
Part dispositiva
  
S'aclarix la part dispositiva de la sentència de data 23 de juliol de 2003 en el sentit següent: declare resolt per falta de pagament el contracte d'arrendament de data 1 d'agost de 1998 subscrit entre les parts, i declare que correspon el desnonament del local plaça de garatge número 19, del segon soterrani de la finca situada a València, carrer del Doctor Vicente Zaragozá, 1.
  
Manera d'impugnació: esta resolució forma part de la sentència de data 23 de juliol de 2003. El termini per a recórrer esta sentència comptarà des de la notificació d'esta interlocutòria (article 448.2 de la LECn)».
  
I perquè s'inserisca en el Diari Oficial de la Generalitat Valenciana i es col·loque al tauler d'anuncis d'este jutjat, perquè valga de notificació en forma de l'interlocutòria d'aclariment al demandat, José Rafael Maestro Cordón, expedisc la present cèdula que firme.
Diari Oficial de la Generalitat Valenciana


Sumari del DOGV 4745, del 04-05-2004 (2004/4373)

Informació pública de l'expedient de modificació puntual de les normes subsidiàries de Sant Mateu.
--------------------------------------------------------------------------------------------------

### Dades del document

Número de DOGV
:   4745

Data del DOGV
:   04-05-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/4373


Organisme emissor
:   Ajuntament de Sant Mateu

Tipus de document
:   Anunci

Informació pública de l'expedient de modificació puntual de les normes subsidiàries de Sant Mateu. [2004/Q4373]
  
El Ple de l'Ajuntament, en la sessió feta el dia 21 d'abril de 2004, va acordar sotmetre a informació pública l'expedient de modificació puntual de les normes subsidiàries de Sant Mateu, consistents en la modificació de l'article 22 de les ordenances d'edificació i ús del sòl.
  
En compliment d'això, se sotmet l'expedient de modificació puntual de les normes a informació pública pel termini d'un mes, comptador des del sendemà de la publicació del present anunci en el Diari Oficial de la Generalitat Valenciana, i, igualment, s'exposa durant l'esmentat termini al tauler d'edictes de l'ajuntament i en un diari dels de major circulació de la província.
  
Durant el termini esmentat, els expedients es trobaran a disposició de qui els vulga examinar a les oficines de l'Ajuntament de Sant Mateu (Castelló), i s'hi podran presentar les al·legacions, observacions o reclamacions pertinents durant l'esmentat termini des de la data de publicació del present anunci en el Diari Oficial de la Generalitat Valenciana.
  
Cosa que es fa pública perquè se'n prenga coneixement general, de conformitat amb el que disposen els articles 34 i següents de la Llei 6/1994, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4792, del 07-07-2004 (2004/6808)

Expedient número 2004/05. Servici de neteja i jardineria, desinfecció, desinsectació i desratització i altres en els locals de Radiotelevisió Valenciana (RTVV) i les seues societats.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   4792

Data del DOGV
:   07-07-2004

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2004/6808


Data del document
:   23-06-2004

Organisme emissor
:   Radiotelevisió Valenciana (RTVV)

Tipus de document
:   Resolució

Anàlisi jurídica

 Descriptors 

:   * contracte de serveis
    * licitació
    * empresa de serveis
    * horticultura
    * adjudicació de contracte administratiu

Expedient número 2004/05. Servici de neteja i jardineria, desinfecció, desinsectació i desratització i altres en els locals de Radiotelevisió Valenciana (RTVV) i les seues societats. [2004/M6808]
  
1. Entitat adjudicadora
  
a) Organisme: Radiotelevisió Valenciana.
  
b) Dependència que tramita l'expedient: Unitat de Compres de RTVV.
  
c) Número d'expedient: 2004/05.
  
2. Objecte del contracte
  
a) Tipus de contracte: servici.
  
b) Descripció de l'objecte: servici de neteja i jardineria, desinfecció, desinsectació i desratització i altres en els locals de Radiotelevisió Valenciana (RTVV) i les seues societats, ref. 2004/05.
  
c) Diari Oficial de la Generalitat Valenciana i data de publicació de l'anunci de licitació: 26 d'abril de 2004.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de licitació
  
Import total: 1.725.000,00 euros, IVA inclòs, a la baixa.
  
5. Adjudicació
  
a) Data: 23 de juny de 2004.
  
b) Contractista: Eulen, SA.
  
c) Nacionalitat: espanyola
  
d) Import d'adjudicació: 1.658.577,44 euros, IVA inclòs.
Diari Oficial de la Generalitat Valenciana


Sumari del DOGV 4685, del 05-02-2004 (2004/605)

RESOLUCIÓ de 14 de gener de 2004, de la Universitat Miguel Hernández d'Elx, per la qual nomena Beatriz Martín del Río, professor titular escola universitària de l'àrea de coneixement Psicologia Bàsica, adscrita al Departament de Psicologia de la Salut, en virtut de concurs oposició.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4685

Data del DOGV
:   05-02-2004

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2004/605


Organisme emissor
:   Universitat Miguel Hernández d'Elx

Tipus de document
:   Resolució

RESOLUCIÓ de 14 de gener de 2004, de la Universitat Miguel Hernández d'Elx, per la qual nomena Beatriz Martín del Río, professor titular escola universitària de l'àrea de coneixement Psicologia Bàsica, adscrita al Departament de Psicologia de la Salut, en virtut de concurs oposició. [2004/X605]
  
De conformitat amb la proposta elevada per la Comissió nomenada per a jutjar el concurs per a la provisió d'una plaça de professor titular escola universitària convocada per Resolució de 15 de novembre del 2001 (Boletín Oficial del Estado de 4 de desembre del 2001), i presentada per l'interessat la documentació a què fa referència el punt nové de la convocatòria, este Rectorat, fent ús de les atribucions conferides per l'article 42 de la Llei Orgànica 11/1983, de Reforma Universitària, de 25 d'agost (Boletín Oficial del Estado d'1 de setembre), i la resta de disposicions concordants, ha resolt:
  
Nomenar Beatriz Martín del Río, amb document nacional d'identitat número 49443407, professor titular escola universitària de la Universitat Miguel Hernandez d'Elx, de l'Àrea de Coneixement Psicologia Bàsica, adscrita al Departament de Psicologia de la Salut, en virtut de concurs oposició.
  
Elx, 14 de gener de 2004.- El rector: Jesús Rodríguez Marín.
Diari Oficial de la Generalitat Valenciana


Sumari del DOGV 4740, del 27-04-2004 (2004/3704)

RESOLUCIÓ de 24 de març de 2004, de la Universitat Jaume I, per la qual es declara deserta una plaça de catedràtic d'universitat de l'àrea de coneixement de Matemàtica Aplicada.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   4740

Data del DOGV
:   27-04-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/3704


Organisme emissor
:   Universitat Jaume I de Castelló

Tipus de document
:   Resolució

RESOLUCIÓ de 24 de març de 2004, de la Universitat Jaume I, per la qual es declara deserta una plaça de catedràtic d'universitat de l'àrea de coneixement de Matemàtica Aplicada. [2004/F3704]
  
Convocada plaça de Catedràtic d'Universitat pertanyent als Cossos Docents Universitaris a concurs ordinari per Resolució de la Universitat Jaume I de 8 de novembre del 2001 (BOE 11 de desembre del 2001), de l'àrea de coneixement de Matemàtica Aplicada (concurs núm. 92/2001) del Departament de Matemàtiques i havent realitzat la celebració de les proves del dit concurs sense que s'haja formulat proposta de provisió per la Comissió que ha Jutjat la dita plaça, segons el que es disposa en l'article 11.2 del Reial Decret 1888/84, de 26 de setembre, este Rectorat, en ús de les atribucions conferides per l'article 20 de la Llei Orgànica 6/2001, de 21 de desembre, d'Universitats, i l'article 13.1 del Reial Decret citat, ha resolt:
  
Donar per conclòs el procediment i per tant de declarar deserta la plaça de Catedràtic d'Universitat abans mencionada.
  
Contra la present resolució que posa fi a la via administrativa, cap interposició del recurs potestatiu de reposició davant del mateix òrgan que la dicta, en el termini d'un mes, segons el que establix els articles 116 i 117 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, o bé, directament, la interposició de recurs contenciós administratiu, en el termini de dos mesos comptats des de l'endemà al de la notificació de la present resolució de conformitat amb el que preveu l'article 46.1 i 46.4 de la llei 29/1998 de 13 de juliol, Reguladora de la Jurisdicció Contenciós Administrativa
  
Castelló de la Plana, 24 de març de 2004.- El rector: Francisco Toledo Lobo.
Diari Oficial de la Generalitat Valenciana


Sumari del DOGV 4893, del 29-11-2004 (2004/11434)

Informació pública de les alternatives tècniques de programa d'actuació integrada per al desenrotllament del sector ST-1 Eixida a Benisanó, de sòl urbanitzable terciari.
-------------------------------------------------------------------------------------------------------------------------------------------------------------------------

### Dades del document

Número de DOGV
:   4893

Data del DOGV
:   29-11-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/11728


Organisme emissor
:   Ajuntament de Llíria

Tipus de document
:   Anunci

Informació pública de les alternatives tècniques de programa d'actuació integrada per al desenrotllament del sector ST-1 Eixida a Benisanó, de sòl urbanitzable terciari. [2004/M11896]
  
Per Resolució de 12 de novembre de 2004, se sotmeten a informació pública, als sols efectes d'al·legacions, i per termini 20 dies hàbils a comptar des del següent a la publicació d'este anunci en el Diari Oficial de la Generalitat Valenciana, les alternatives tècniques de programa d'actuació integrada per gestió indirecta per al desenrotllament del sector ST-1 Eixida a Benisanó, de sòl urbanitzable terciari, que han sigut presentades per les mercantil Urbalider, SL i Vipa Arquitectura i Enginyeria, SL
  
Les proposicions juridicoeconòmiques a dites alternatives de programa i a la formulada en el seu dia per Obradis, SL, es presentaran en plica tancada dins dels cinc dies hàbils següents al venciment del termini anterior. L'acte d'obertura de pliques se celebrarà el següent dia hàbil a la conclusió del termini per a presentar-les, exclosos els dissabtes, a les 13.00 hores, i en la seu de l'Ajuntament, de la qual cosa s'alçarà acta sota la fe pública del secretari general i davant de dos testimonis.
  
Totes les actuacions podran ser objecte de consulta i al·legacions pels interessats durant els 10 dies hàbils següents al d'obertura de pliques. El que es fa públic en compliment del que estabix la Llei Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4825, del 23-08-2004 (2004/8636)

Informació pública del projecte de reparcel·lació forçosa del polígon industrial la Foia.
-----------------------------------------------------------------------------------------

### Dades del document

Número de DOGV
:   4825

Data del DOGV
:   23-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/8636


Organisme emissor
:   Ajuntament de Quartell

Tipus de document
:   Anunci

Informació pública del projecte de reparcel·lació forçosa del polígon industrial la Foia. [2004/Q8636]
  
Francisco Huguet Queralt, alcalde president de l'Ajuntament de Quartell, mitjançant este edicte faig saber:
  
Que una vegada elaborat el projecte de reparcel·lació forçosa del polígon industrial la Foia d'este terme municipal, i aprovat inicialment per l'ajuntament mitjançant l'Acord de Comissió de Govern, de data 4 d'agost de 2004, de conformitat amb el que disposa l'article 69.1.a de la Llei Reguladora de l'Activitat Urbanística, se sotmet este projecte de reparcel·lació a informació pública durant el termini de 20 dies hàbils, comptadors des del dia de la publicació del corresponent anunci en el Diari Oficial de la Generalitat Valenciana; durant el termini indicat podrà ser objecte de consulta a les oficines municipals, i s'hi poden presentar les al·legacions que, si escau, s'estimen oportunes.
  
Si no es presenten al·legacions durant este període, esta publicació es considerarà com a definitiva.
  
Tot això es fa públic perquè se'n prenga coneixement general i efectes.